
IGNALINOS „ŠALTINĖLIO“ MOKYKLOS
LOGOPEDO PAREIGYBĖS APRAŠYMAS


I SKYRIUS
PAREIGYBĖ
1. Ignalinos „Šaltinėlio“ mokyklos (toliau – mokyklos) logopedo pareigybė yra priskiriama specialistų grupei.
2. Pareigybės lygis – A2.
3. Logopedo pareigybės paskirtis –teikti specialiąją pedagoginę pagalbą vaikams, turintiems kalbos ir kalbėjimo sutrikimų.
4. Logopedas skiriamas į pareigas atviro konkurso būdu ir atleidžiamas iš jų teisės aktų nustatyta tvarka.
5. Logopedas Ignalinos „Šaltinėlio“ mokykloje ir Vidiškių skyriuje pavaldus direktoriaus pavaduotojui ugdymui, atskaitingas mokyklos direktoriui. 

II SKYRIUS
SPECIALŪS REIKALAVIMAI LOGOPEDUI
6. Logopedas turi atitikti šiuos specialiuosius kvalifikacinius reikalavimus:
6.1. turėti ne žemesnį kaip aukštąjį universitetinį išsilavinimą ar jam prilygintą išsilavinimą ir logopedo profesinę kvalifikaciją.
6.2. būti išklausęs profesijai ar veiklos sričiai privalomus mokymus teisės aktų nustatyta tvarka ir turėti tai patvirtinančius dokumentus;
6.3. išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius ikimokyklinio, priešmokyklinio amžiaus, mokinių specialiųjų poreikių vaikų ugdymą;
6.4. gebėti naudotis informacinėmis technologijomis;
6.5. gebėti savarankiškai planuoti, rengti ataskaitas, bendrauti ir bendradarbiauti, sklandžiai ir argumentuotai dėstyti mintis žodžiu ir raštu;
6.6. turėti privalomojo pirmosios medicininės pagalbos teikimo ir privalomojo higienos įgūdžių mokymų pažymėjimus. 

III SKYRIUS
LOGOPEDO FUNKCIJOS 
7.Logopedas privalo:
7.1. įvertinti vaikų kalbos raidos ypatumus, nustatyti kalbėjimo ir kalbos sutrikimus, specialiuosius ugdymosi poreikius;
7.2. siūlyti skirti specialiąją pedagoginę pagalbą vaikams, turintiems kalbėjimo ir kalbos sutrikimų: sąrašą vaikų, kuriems numatyta teikti specialiąją pedagoginę (logopedinę) pagalbą, suderinti su Ignalinos rajono švietimo pagalbos tarnyba ir teikti tvirtinti mokyklos direktoriui, o jam šį sąrašą patvirtinus, pateikti mokyklos vaiko gerovės komisijai;
7.3. mokyklos vaiko gerovės komisijai pritarus bei tėvams (globėjams) sutikus siųsti vaiką į Ignalinos rajono švietimo pagalbos tarnybą dėl intelekto ir/ar brandos tyrimo;
7.4. bendradarbiaujant su pedagogais, turinčių specialiųjų ugdymosi poreikių ugdytinių tėvais (globėjais), kitais asmenimis, tiesiogiai dalyvaujančiais ugdymo procese, Ignalinos rajono švietimo pagalbos tarnybos specialistais, numatyti specialiosios pedagoginės pagalbos teikimo tikslus ir uždavinius, jų pasiekimo būdus ir metodus, atitinkančius specialiuosius ugdytinių poreikius bei galimybes, ir juos taikyti;
7.5. sudaryti specialiųjų ugdymosi poreikių turinčių vaiko/vaikų kalbos ugdymo programas, jas taikyti, rengti savo veiklos ataskaitas;
7.6. šalinti specialiųjų ugdymosi poreikių vaikų kalbėjimo ir kalbos sutrikimus;
7.7. padėti grupėje dirbantiems pedagogams pritaikyti vaikams, kuriems paskirta specialioji pedagoginė pagalba ugdomąją medžiagą ir ugdymo priemones;
7.8. konsultuoti pedagogus, specialiųjų ugdymosi poreikių vaikų tėvus (globėjus) ir kitus asmenis, tiesiogiai dalyvaujančius ugdymo procese specialiosios pedagoginės pagalbos vaikams teikimo klausimais;
7.9. sistemingai informuoti specialiųjų ugdymosi poreikių vaikų tėvus (globėjus) apie vaiko pasiekimus, ugdymosi poreikius ar iškilusias problemas;
7.10. dalyvauti mokyklos vaiko gerovės komisijos veikloje;
7.11. šviesti mokyklos bendruomenę aktualiais kalbos raidos, kalbos neišlavėjimo ar sutrikimų prevencijos ir jų šalinimo, specialiosios pedagoginės pagalbos teikimo klausimais;
7.12. esant reikalui dalyvauti grupės užsiėmimuose, padėti specialiųjų ugdymosi poreikių vaikui adaptuotis grupėje, įsitraukti į bendrą grupės veiklą, skatinti bendravimą su kitais vaikais;
7.13. pagal patvirtintą mokyklos dokumentacijos planą kaupti, sisteminti ir saugoti dokumentus, susijusius su šios pareigybės funkcijų vykdymu, iki jų perdavimo į mokyklos archyvą;
7.14. taikyti savo darbe logopedijos naujoves, nuolat tobulinti savo kvalifikaciją;
7.15. laikytis vaikų dienos režimo;
7.16. rinkti metodinę medžiagą, gaminti vaikų ugdymui reikalingas priemones;
7.17. rūpintis specialiojo ugdymo priemonėmis, logopedinio kabineto priežiūra ir atnaujinimu;
7.18. laikytis įstaigos darbo tvarkos taisyklių, darbuotojų etikos kodekso reikalavimų;
7.19. įtarus, kad vaikas serga, nedelsiant apie vaiko būklę informuoti tėvus(globėjus) ir mokyklos visuomenės sveikatos specialistą;
7.20. reaguoti į smurtą ir patyčias, nedelsiant apie tai informuoti mokyklos direktorių;
7.21. prieš darbo pradžią išvėdinti patalpas, o baigus darbą sutvarkyti kabinetą, uždaryti langus, išjungti elektrą, užrakinti duris;
7.22. po pravesto renginio, 2 dienų bėgyje pateikti trumpą aprašymą ir nuotraukas įstaigos administratoriui (dėl patalpinimo įstaigos internetiniame puslapyje);
7.23. esant būtinybei išeiti, išvykti iš darbo, parašyti prašymą direktoriui;
7.24. negalint atvykti į darbą dėl pateisinamos priežasties, apie tai įspėti direktorių ar direktoriaus pavaduotoją ugdymui;
7.25. neužsiiminėti pašaliniais darbais, kalbomis ir netrukdyti kitiems;
7.26. būti mandagiu, tvarkingu, kantriu ir taktišku su kolegomis, vaikais bei jų tėvais ir kitais interesantais;
7.27. gebėti dirbti komandoje, priimti sprendimus, pasidalinti atsakomybe, turėti komunikacinių, organizacinių gebėjimų;
7.28. puoselėti vidinę ir išorinę įstaigos aplinką, rūpintis jos įvaizdžiu;
7.29. nepalikti vaikų be priežiūros.

IV SKYRIUS
TEISĖS
8. Logopedas turi teisę:
8.1. pasirinkti pedagoginės veiklos metodus ir formas;
8.2. gauti informaciją apie valstybės ir regiono švietimo naujoves;
8.3. gauti informacinę, konsultacinę, metodinę pagalbą išauklėtojo, priešmokyklinio ugdymo pedagogo, sveikatos priežiūros specialistų, švietimo pagalbos tarnybos specialistų, administracijos;
8.4. teikti siūlymus administracijai dėl įstaigos veiklos tobulinimo;
8.5. dalyvauti įstaigos savivaldoje, posėdžiuose, darbo grupėse ir kt.;
8.6. teisės aktų nustatyta tvarka tobulinti kvalifikaciją, atestuotis;
8.7. į atostogas, darbo užmokestį ir kitas pedagoginiams darbuotojams teisės aktų nustatytas garantijas;
8.8. turėti saugias ir higienos normas atitinkančias darbo sąlygas;
8.9. dalyvauti rajono logopedų  metodinių būrelių užsiėmimuose.

V SKYRIUS
ATSAKOMYBĖ
9. Logopedas atsako:
9.1. už savo darbo kokybę bei vaikų saugumą ugdymo(si) proceso metu;
9.2. už gautų asmens duomenų apsaugą, turimos informacijos konfidencialumą;
9.3. už savo darbo vietos patalpų ir jose esančio inventoriaus, žaislų, ugdymo priemonių saugojimą ir priežiūrą bei apskaitą; 
[bookmark: _GoBack]9.4. už savo pareigų netinkamą vykdymą logopedas atsako Ignalinos „Šaltinėlio“ mokyklos darbo tvarkos taisyklių ir Lietuvos Respublikos įstatymų tvarka. 

VI SKYRIUS
BAIGIAMOSIOS NUOSTATOS
10. Logopedui darbo užmokestis nustatomas teisės aktų nustatyta tvarka.

